2012-sesongen var svært jevn og Vettel var hele tiden blant de som kjempet om seieren i førermesterskapet. Etter Italias Grand Prix lå han imidlertid bare på fjerdeplass, 39 poeng bak Fernando Alonso, og førsteplassen virket fjern. Men fire strake seire brakte Vettel tilbake til toppen i poengsammendraget, og med sterke resultater i de tre siste løpene kunne han hente hjem sin tredje strake verdensmestertittel.